**Гамбургская архідыяцэзія** (лац.: Archidioecesis Hamburgensis) — архідыяцэзія Рымска-Каталіцкай царквы з цэнтрам у горадзе Гамбург, Германія. У мітраполію Гамбурга ўваходзяць Оснабрукская і Гільдэсгаймская дыяцэзіі. Кафедральным саборам Гамбургскай архідыяцэзіі з'яўляецца царква Найсвяцейшай Дзевы Марыі.

Гісторыя
--------

У 831 годзе Папа Рымскі Рыгор IV прызначыў біскупам гамбургскім манаха-бенедыкцінца святога Ансгарыя. У 845—848 гг. пасля заваявання Гамбурга вікінгамі, Гамбургская дыяцэзія была далучана да Брэменскай архідыяцэзіі. У 787 годзе Гамбургская дыяцэзія была далучана да Кёльнскай мітраполіі.

Падчас Рэфармацыі ў Германіі Брэменская дыяцэзія спыніла сваё існаванне. Апошнім біскупам брэменскім быў Георг фон Браўншвайг-Люнебург, які памёр у 1566 годзе.

У 1620 годзе Святы Прастол утварыў апостальскі вікарыят Паўночнай Германіі, у якую ўваходзіў Гамбург. У XVIII стагоддзі апостальскі вікарыят Паўночнай Германіі перадаў частку сваёй тэрыторыі новаму апостальскаму вікарыяту Саксоніі, які ў 1780 годзе быў скасаваны і далучаны да апостальскага вікарыята Швецыі.

17 верасня 1839 года Рымскі Папа Рыгор XVI выдаў брэвэ *Ex pastoralis*, якім перавёў кафедру апостальскага вікарыята Швецыі ў Гамбург.

7 жніўня 1868 года апостальскі вікарыят Швецыі перадаў частку сваёй тэрыторыі новым каталіцкім структурам: апостальскай прэфектуры Даніі (сёння — Капенгагенская дыяцэзія), апостальскай прэфектуры Шлезвіг-Гольштэйна і місіі Sui iuris Нарвегіі (сёння — Ослаўская дыяцэзія). У гэты ж дзень апостальскі вікарыят Швецыі быў пераназваны ў апостальскі вікарыят Паўночнай Германіі.

13 жніўня 1930 года Рымскі Папа Пій XI выдаў булу *Pastoralis officii*, якой перадаў частку тэрыторыі апостальскага вікарыята Паўночнай Германіі новым структурам: Оснабрукскай дыяцэзіі і Падэрборнскай архідыяцэзіі.

23 ліпеня 1973 года Святы Прастол пераўтварыў частку апостальскага вікарыята Паўночнай Германіі ў апостальскую адміністратуру Шверына. 24 кастрычніка 1994 года апостальская адміністратура Шверына была ператворана ў Гамбургскую архідыяцэзію.

Ардынарыі архідыяцэзіі
----------------------

* біскуп Генрых Тайсінг (23.07.1973 — 5.12.1987);
* біскуп Тэадор Хубрых (23.11.1987 — 26.03.1992);
* архібіскуп Людвіг Аверкамп (24.10.1994 — 16.02.2002);
* архібіскуп Вернер Тысен (22.11.2002 — 21.03.2014);
* архібіскуп Стэфан Хесэ (26.01.2015 — па цяперашні час).

Крыніца
-------

* Annuario Pontificio, Libreria Editrice Vaticana, Città del Vaticano, 2003, ISBN 88-209-7422-3
* Бреве *Ex iniuncto nobis*, *Bullarum diplomatum et privilegiorum sanctorum Romanorum pontificum Taurinensis editio*, Vol. III, pp. 60-61  (лац.)
* Бреве *Ex pastoralis*, *Bullarium pontificium Sacrae congregationis de propaganda fide*, V, Romae 1841, p. 183  (лац.)
* Булла *Pastoralis officii*, AAS 23 (1931), p. 34  (лац.)

Спасылкі
--------

* Лагатып Вікісховішча На Вікісховішчы ёсць медыяфайлы па тэме Гамбургская архідыяцэзія
* Афіцыйны сайт (ням.)
* Інфармацыя (англ.)

| ⛭Рымска-каталіцкія дыяцэзіі ў Германіі |
| --- |
| Правінцыя Бамберга | 
* Архідыяцэзія Бамберга
* Дыяцэзія Айхштэта
* Дыяцэзія Вюрцбурга
* Дыяцэзія Шпаера

 |  |
| Правінцыя Берліна | 
* Архідыяцэзія Берліна
* Дыяцэзія Гёрліца
* Дыяцэзія Дрэздэн-Мейсена

 |
| Правінцыя Гамбурга | 
* Архідыяцэзія Гамбурга
* Дыяцэзія Аснабрука
* Дыяцэзія Хільдэсхайма

 |
| Правінцыя Кёльна | 
* Архідыяцэзія Кёльна
* Дыяцэзія Аахена
* Дыяцэзія Лімбурга
* Дыяцэзія Мюнстэра
* Дыяцэзія Трыра
* Дыяцэзія Эсэна

 |
| Правінцыя Мюнхена і Фрайзінга | 
* Архідыяцэзія Мюнхена і Фрайзінга
* Дыяцэзія Аўгсбурга
* Дыяцэзія Пасау
* Дыяцэзія Рэгенсбурга

 |
| Правінцыя Падэрборна | 
* Архідыяцэзія Падэрборна
* Дыяцэзія Магдэбурга
* Дыяцэзія Фульды
* Дыяцэзія Эрфурта

 |
| Правінцыя Фрайбурга | 
* Архідыяцэзія Фрайбурга
* Дыяцэзія Майнца
* Дыяцэзія Ротэнбург-Штутгарта

 |
| Ваенны ардынарыят | Ваенны ардынарыят Германіі |
| Апостальскі экзархат | Апостальскі экзархат Германіі і Скандынавіі |